CELEX: C2007/315/22
Language: da
Date: 2007-12-22 00:00:00
Title: Sag C-173/06: Domstolens dom (Tredje Afdeling) af 18. oktober 2007 — Agrover srl mod Agenzia Dogane Circoscrizione Doganale di Genova (anmodning om præjudiciel afgørelse fra Commissione tributaria regionale di Genova, Italien) (EF-toldkodeksen — aktiv forædling — associeringsaftale — forudgående udførsel af ris til et tredjeland, hvormed der er indgået en præferencetoldoverenskomst — toldkodeksens artikel 216 — Efterfølgende opkrævning af importafgifter — toldkodeksens artikel 220, stk. 2, litra b))

22.12.2007   
            
            
               DA
            
            
               Den Europæiske Unions Tidende
            
            
               C 315/14
            
         Domstolens dom (Tredje Afdeling) af 18. oktober 2007 — Agrover srl mod Agenzia Dogane Circoscrizione Doganale di Genova (anmodning om præjudiciel afgørelse fra Commissione tributaria regionale di Genova, Italien)
   (Sag C-173/06) (1)
   
   (EF-toldkodeksen - aktiv forædling - associeringsaftale - forudgående udførsel af ris til et tredjeland, hvormed der er indgået en præferencetoldoverenskomst - toldkodeksens artikel 216 - Efterfølgende opkrævning af importafgifter - toldkodeksens artikel 220, stk. 2, litra b))
   (2007/C 315/22)
   Processprog: italiensk
   Den forelæggende ret
   Commissione tributaria regionale di Genova
   Parter i hovedsagen
   
      Sagsøger: Agrover srl
   
      Sagsøgt: Agenzia Dogane Circoscrizione Doganale di Genova
   Sagens genstand
   Anmodning om præjudiciel afgørelse — Commissione tributaria regionale di Genova — fortolkning af artikel 216 og 220 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1) — ris, der er udført i henhold til proceduren for aktiv forædling til et tredjeland, som er bundet af en aftale om præferencetoldbehandling — told ved indførsel af forædlingsprodukter, der hidrører fra et land, som ikke er bundet af en aftale om præferencetoldbehandling
   Konklusion
   
               1)
            
            
               Artikel 216 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, som ændret ved Europa-Parlamentets og Rådets forordning (EF) nr. 2700/2000 af 16. november 2000, finder anvendelse på de i nævnte forordnings artikel 115, stk. 1, litra b), anførte procedurer til aktiv forædling, hvorunder forædlingsprodukterne er blevet udført fra Det Europæiske Fællesskab forud for indførslen af indførselsvarerne.
            
         
               2)
            
            
               Når de kompetente myndigheder ved afslutningen af en proces til aktiv forædling (suspensionssystemet) under ækvivalensordningen og med forudgående udførsel ikke i medfør af artikel 216 i forordning nr. 2913/92, som ændret ved forordning nr. 2700/2000, har modsat sig importafgiftsfritagelsen for varen med oprindelse i tredjelandet, skal de i henhold til artikel 220, stk. 2, litra b), i nævnte forordning undlade at foretage efterfølgende opkrævning af nævnte importafgifter, hvis tre kumulative betingelser er opfyldt. For det første skal det forhold, at afgifterne ikke er blevet opkrævet, bero på en fejl, de kompetente myndigheder selv har begået, endvidere skal denne fejl være af en sådan karakter, at den ikke med rimelighed kunne være blevet opdaget af en afgiftspligtig i god tro, og endelig skal den afgiftspligtige have overholdt samtlige gældende bestemmelser vedrørende toldangivelsen. Det tilkommer den nationale ret ud fra alle de konkrete forhold i den sag, den skal tage stilling til, og navnlig ud fra de beviser, som sagsøgeren i hovedsagen har fremlagt i dette øjemed, at vurdere, om dette er tilfældet i hovedsagen.
            
         
      (1)  EUT C 143 af 17.6.2006.